ผมอายุ20ปี ผมไปยกของหนักเลยรู้สึกเจ็บใต้ซี่โครงข้างขวาเวลากดก็จะรู้สึกเจ็บนิดๆ มันเหมือนจะแน่นๆ เหนื่อง่ายด้วย เป็นมา4วันแล้วครับอย่างนี้จะเป็นอะไรรึป่าวครับ
สวัสดีคะ ส่วนใหญ่อาการเจ็บหน้าอกเนื่องจากยกของหนัก มักจะเกิดจากการฉีกขาดของกล้ามเนื้ออย่างเฉียบพลันค่ะ อาจจะเนื่องจากไม่มีเรื่องการอบอุ่นร่างกายก่อนยกของหนักทำให้กล้ามเนื้อไม่พร้อมที่จะทำงานค่ะ ทำให้มีเรื่องการฉีดขาดค่ะ และจะตามมาด้วยการอักเสบของกล้ามเนื้อเฉียบพลันนอกจากอาจจะมีเรื่องของกระดูกซี่โครงที่อักเสบได้ด้วยค่ะ ซึ่งการรักษาเบื้องต้นแนะนำเรื่องการใช้ยาแก้ปวดที่ไม่ใช่สเตียรอยด์ก่อนค่ะ ยาคลายกล้ามเนื้อค่ะ ประคบอุ่นในช่วงนี้ค่ะไม่แนะนำเรื่องการนวดหรือการคลึงนะค่ะอีกอย่างที่ยังต้องระวังคือ ในคนที่อายุน้อยเพศชาย อาจจะต้องระวังเรื่องของปอดแตกค่ะ แต่ส่วนใหญ่อาการมักจะเป็นมากค่ะ และเจ็บแบบทนไม่ได้ หายใจไม่ออกแน่นหน้าอกอย่างแรงค่ะ แต่อย่างไรก็ต้องคิดถึงค่ะ เพราะถ้าเป็นน้อยๆ อาจจะยังมีอาการไม่ชัดเจนได้ค่ะ ดังนั้นให้สังเกตุอาการค่ะหรือ ถ้ามีปัญหาเรื่องพันธุกรรมจะมีภาวะหนึ่งที่มีเรื่องการฉีดขาดของเส้นเลือดใหญ่ในทรวงอกได้ค่ะ ถ้าลอกแค่ชั้นนอกอาจจะยังมีอาการไม่ชัดเจนค่ะ ถ้ารู้สึกเจ็บหน้าอกรุนแรง และมีเรื่องความรู้สึอย่ากจะเป็นลมแนะนำไปโรงพยาบาลทันทีค่ะถ้าอาการปวดไม่ดีขึ้นแนะนำพบแพทย์เพื่อตรวจเพิ่มเติมค่ะ